
	  Parlamentul României   

 Camera Deputaţilor


COMISIA PENTRU ADMINISTRATIE PUBLICA,

            8 mai 2002                  

amenajarea teritoriului Si echilibru 


Nr.26/680
ecologic 





Către






BIROUL PERMANENT AL






CAMEREI DEPUTATILOR



Vă înaintăm, alăturat, Raportul asupra propunerii legislative privind declararea comunei Băbeni, judeţul Vîlcea, oraş, trimisă Comisiei noastre pentru dezbatere şi avizare în fond, cu adresa nr.8 din 22 aprilie 2002. 







PRESEDINTE,







IOAN OLTEAN

	  Parlamentul României   

 Camera Deputaţilor


Comisia pentru administraţie publică,
amenajarea teritoriului şi echilibru ecologic






Nr.26/680/08.05.2002
RAPORT  

asupra  propunerii legislative privind declararea comunei Băbeni, judeţul Vîlcea, oraş



1. Cu adresa nr.8 din 22 aprilie 2002, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu propunerea legislativă privind declararea comunei Băbeni , judeţul Vîlcea, oraş.



La întocmirea raportului s-a avut în vedere:

· punctul de vedere al Guvernului aprobat în şedinţa din 21 martie 2002;

· avizul Consiliului Legislativ nr.522 din 19.04.2002.



Propunerea legislativă a fost dezbătută şi avizată în fond, în procedură obişnuită, în şedinţa din 8 mai 2002. 



Prin iniţiativa legislativă sus-menţionată se propune declararea ca oraş a comunei Băbeni, din judeţul Vîlcea, urmărindu-se dezvoltarea continuă a zonei industriale centrale a judeţului.



2. Propunerea legislativă face parte din  categoria legilor organice potrivit dispoziţiilor art.72 alin.(3) lit.o) din Constituţie. 



3. La lucrările Comisiei au fost prezenţi 24 deputaţi, din totalul de 26 membrii ai Comisiei.



Raportul Comisiei a fost adoptat cu unanimitate de voturi.



In urma dezbaterii, Comisia propune admiterea cu modificări a propunerii legislative.

AMENDAMENTE ADMISE



In urma dezbaterii, Comisia propune adoptarea propunerii legislative cu următoarele amendamente:

	Nr.

crt.
	Text iniţial


	Text propus de Comisie

(autorul amendamentului)
	Motivarea 

propunerii amendamentelor

	1. 
	Titlu Lege


Lege privind declararea comunei Băbeni, judeţul Vîlcea, oraş.
	Titlu Lege


Lege privind declararea ca oraş a comunei Băbeni, judeţul Vîlcea.

Autor: domnul deputat Radu Liviu Bara – Grupul Parlamentar al PSD.


	Reformulare necesară pentru acurateţea textului. 

	2.
	
Art.1 (1) Comuna Băbeni, judeţul Vîlcea se declară oraş.


(2) Satele Români, Pădureţu, Capu Dealului, Tătărani, Bonciu, Valea Mare sunt sate ce aparţin oraşului Băbeni. 

 
	
Art.1 – Comuna Băbeni, judeţul Vîlcea, se declară oraş.

Autor: domnul deputat Radu Liviu Bara – Grupul Parlamentar al PSD.
	Se subînţelege că satele respective sunt în componenţa oraşului Băbeni. 

Se asigură uniformitatea în redactare cu celelalte acte normative cu obiect de reglementare similar.



	3.
	
Art.2 – Anexa la Legea nr.2/1968 privind organizarea administrativă a teritoriului României, republicată în Buletinul Oficial, Partea I, nr.54 – 55 din 27 iulie 1981, cu modificările ulterioare, se modifică în mod corespunzător.


	
Art.2 – Anexa la Legea nr.2/1968 privind organizarea administrativă a teritoriului României, republicată în Buletinul Oficial, Partea I, nr.54 – 55 din 27 iulie 1981, cu modificările ulterioare, precum şi Anexa Nr.II pct.5.6. la Legea nr.351/2001 privind aprobarea Planului de amenajare a teritoriului naţional – Secţiunea a IV-a – Reţeaua de localităţi, publicată în Monitorul Oficial al Românei, Partea I din 24 iulie 2001, se modifică în mod corespunzător.

Autor: domnul deputat Radu Liviu Bara – Grupul Parlamentar al PSD.


	Este necesar să se prevadă şi modificarea Anexei Nr.II pct.5.6. a Legii nr.351/2001 prin includerea localităţii Băbeni în rândul localităţilor cu statut de oraş.




Comisia a propus aprobarea propunerii legislative cu unanimitate de voturi.

PREŞEDINTE,








    




    SECRETAR,

IOAN OLTEAN












Kovacs CSABA TIBERIU

Expert parlamentar:

Stelian Androne


